जमशेदपुर : स्वास्थ्य मंत्री बन्ना गुप्ता ने आज स्थानीय परिसदन में जिले के उपायुक्त समेत अन्य वरिष्ठ अधिकारियों के साथ एक उच्चस्तरीय बैठक की।बैठक में जिले में विधि व्यवस्था के साथ ही विकास कार्यो की समीक्षा की गई।करीब 3 घण्टे चली बैठक में विभिन्न मुद्दों पर चर्चा हुई। विधानसभा क्षेत्र के नदी के तराई वाले इलाकों में सफाई व्यवस्था दुरुस्त करने, स्वर्णरेखा नदी के संरक्षण को लेकर, शहर के कानून व्यवस्था को दुरुस्त करने के लिए, शहर में नशे के वयापार, शहर में नए पार्को की व्यवस्था दुरुस्त करने के लिए और क्राइम कंट्रोल को लेकर विशेष निर्देश दिए गए। (नीचे भी पढ़ें)
बैठक में एसएसपी, सिटी एसपी, ग्रामीण एसपी, एडीएम लॉ एंड ऑर्डर, डीडीसी, एडीसी, डीडीआरडी, एसडीएम, डीएफओ, डीएसपी हेड क्वार्टर, डीएसपी सीसीआर, एमजीएम सुपरिटेंडेंट, डीटीओ, जमशेदपुर अशेष के पदाधिकारी, मानगो नगर निगम के विशेष अधिकारी, जुगसलाई नगर पालिका के विशेष पदाधिकारी, जुस्को के कैप्टन धनंजय मिश्रा एवं चाणक्य चौधरी समेत अन्य वरिष्ठ अधिकारी उपस्थित थे।